དཔེར་ན་ང་རང་ཚོས་ཆོས་དང་རིག་གཞུང་ཞེས་རྟག་པར་བཤད་ཀྱི་ཡོད་ཀྱང།ཁ་ནས་བཤད་པའི་ཚིག་དེས་འདང་གི་མེད།སོ་སོ་རང་ཉིད་ཀྱི་བསམ་བློའི་ནང་ལ་ཕྱོགས་གཅིག་ནས་བོད་ཀྱི་ཆོས་དང་རིག་གཞུང་ཟེར་བ་དེའི་གཙོ་ཆའི་སྙིང་དོན་རྣམས་ཤེས་ཐུབ་པ་ཞིག་དང༌།གཉིས་ནས་ཤེས་པ་ཙམ་གྱིས་མི་ཆོག་པར་ཆུ་ཚོད་༢༤རིང་སོ་སོའི་གོམས་གཤིས་ལ་འཇགས་ཐུབ་པ་ཞིག་དགོས་ཀྱི་ཡོད།དེ་བྱུང་བ་ཡིན་ན་བོད་ཀྱི་ཆོས་དང་རིག་གཞུང་དེ་སོ་སོའི་མི་ཚེའི་ཆ་ཤས་འདྲ་པོ་ཆགས་ཡོང་དུས་དེའི་ཐོག་ནས།སོ་སོའི་ཉིན་རེ་ཉིན་རེའི་འཚོ་བའི་ནང་ལ་ཡ་རབས་སྤྱོད་བཟང་ལྡན་མཁན་ཞིག་དང༌།དེའི་ཐོག་ནས་འཛམ་བུ་གླིང་འདིའི་སྒང་ལ་བོད་པའི་སྤྱི་ཚོགས་གང་དུ་ཡོད་ན་ཡང་ཡ་རབས་ཀྱི་སྤྱི་ཚོགས་ཆགས་ཐུབ་པ་ཞིག་ཡོང་གི་རེད།